CELEX: 32017R2228
Language: hu
Date: 2017-12-04 00:00:00
Title: A Bizottság (EU) 2017/2228 rendelete (2017. december 4.) a kozmetikai termékekről szóló 1223/2009/EK európai parlamenti és tanácsi rendelet III. mellékletének módosításáról

5.12.2017   
               
               
                  HU
               
               
                  Az Európai Unió Hivatalos Lapja
               
               
                  L 319/2
               
            A BIZOTTSÁG (EU) 2017/2228 RENDELETE
      (2017. december 4.)
      a kozmetikai termékekről szóló 1223/2009/EK európai parlamenti és tanácsi rendelet III. mellékletének módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (1) bekezdésére,
      mivel:
      
                  (1)
               
               
                  Több tagállam biztonsági problémákról számolt be a földimogyoró-olaj, kivonatai és származékai kozmetikai termékekben való használata tekintetében. Aggályok merültek fel a tekintetben, hogy a bőrnek a kozmetikai termékekben alkalmazott földimogyoró-olajnak való expozíciója földimogyoróval szembeni szenzibilizációt válthat ki.
               
            
                  (2)
               
               
                  A fogyasztók biztonságával foglalkozó tudományos bizottság (FBTB) 2014. szeptember 23-i felülvizsgált véleményében helyt adott a fenti aggodalmaknak (2). Az FBTB arra a következtetésre jutott, hogy nem áll rendelkezésre elegendő adat ahhoz, hogy meg lehessen határozni a bőrexpozíció biztonságos szintjét a nem szenzibilizált népességben. Hozzátette ugyanakkor, hogy tekintettel az szenzibilizált egyének által szájon át bevitt mogyoróprotein dokumentáltan biztonságos szintjeire, valamint arra, hogy az ipar képes a földimogyoró-olajat oly mértékben finomítani, hogy 0,5 ppm vagy annál kevesebb proteint tartalmazzon, a kozmetikai termékekben alkalmazott (finomított) földimogyoró-olajra, kivonataira és származékaira ezt az értéket lehet elfogadni mint maximálisan megengedhető koncentrációt.
               
            
                  (3)
               
               
                  Több tagállam biztonsági problémákról számolt be a hidrolizált búzafehérje kozmetikai termékekben való használata tekintetében is. Számos olyan esetről érkezett jelentés, ahol az ilyen kozmetikai termékek kontakt csalánkiütést okoztak, majd ezt követően a búzafehérjét tartalmazó élelmiszerek fogyasztása anafilaxiás sokkhoz vezetett.
               
            
                  (4)
               
               
                  Az FBTB 2014. október 22-i felülvizsgált véleményében (3) arra a következtetésre jutott, hogy a hidrolizált búzafehérje kozmetikai termékekben való használata abban az esetben biztonságos a fogyasztókra nézve, ha a hidrolizátumokban található peptidek átlagos molekulatömege legfeljebb 3,5 kDa.
               
            
                  (5)
               
               
                  Az SCCS véleménye fényében a földimogyoró-olajat, kivonatait és származékait, valamint a hidrolizált búzafehérjét tartalmazó kozmetikai termékek használata potenciálisan veszélyezteti az emberi egészséget. Annak biztosítására, hogy az ilyen kozmetikai termékek biztonságosak legyenek az emberi egészségre nézve, helyénvaló a kozmetikai termékekben alkalmazott földimogyoró-olaj, kivonatai és származékai mogyoróprotein-tartalmának maximális koncentrációját 0,5 ppm-ben megállapítani, illetve a hidrolizátumokban található peptidek átlagos molekulatömegét legfeljebb 3,5 kDa-ra korlátozni.
               
            
                  (6)
               
               
                  Az ipari szereplőknek észszerű határidőt kell biztosítani, hogy alkalmazkodni tudjanak az új követelményekhez és elvégezhessék a termékeik összetételének szükséges kiigazításait, és biztosíthassák, hogy kizárólag az új követelményeknek megfelelő termékek kerülhessenek forgalomba. Az ipari szereplőknek ahhoz is észszerű határidőt kell biztosítani, hogy ki tudják vonni a forgalomból az új követelményeknek nem megfelelő termékeket.
               
            
                  (7)
               
               
                  Az 1223/2009/EK rendelet III. mellékletét ennek megfelelően módosítani kell.
               
            
                  (8)
               
               
                  Az e rendeletben foglalt intézkedések összhangban vannak a Kozmetikai Termékek Állandó Bizottságának véleményével,
               
            ELFOGADTA EZT A RENDELETET:
      1. cikk
      Az 1223/2009/EK rendelet III. melléklete e rendelet mellékletének megfelelően módosul.
      2. cikk
      2018. szeptember 25-től az e rendelet által korlátozott anyagok legalább egyikét tartalmazó, és a korlátozásoknak nem megfelelő kozmetikai termékek nem hozhatók forgalomba az Európai Unióban.
      2018. december 25-től az e rendelet által korlátozott anyagok legalább egyikét tartalmazó, és a korlátozásoknak nem megfelelő kozmetikai termékek nem forgalmazhatók az Európai Unióban.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. december 4-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 342., 2009.12.22., 59. o.
      
      
         (2)  SCCS/1526/14.
      
         (3)  SCCP/1534/14.
      
         MELLÉKLET
         Az 1223/2009/EK rendelet III. mellékletének táblázata az alábbi két bejegyzéssel egészül ki:
         
            
                        Hivatkozási szám
                     
                     
                        Az anyag azonosítása
                     
                     
                        Korlátozások
                     
                     
                        Az alkalmazási feltételek és figyelmeztetések szövege
                     
                  
                        Kémiai név/INN
                     
                     
                        Az összetevők glosszáriumában szereplő közhasználatú név
                     
                     
                        CAS-szám
                     
                     
                        EC-szám
                     
                     
                        A termék típusa, testrészek
                     
                     
                        Legnagyobb koncentráció a felhasználásra kész készítményben
                     
                     
                        Egyéb
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „X
                        
                     
                     
                        Földimogyoró-olaj, kivonatai és származékai
                     
                     
                        
                           Arachis Hypogaea Oil
                     
                     
                        8002-03-7
                     
                     
                        232-296-4
                     
                     
                         
                     
                     
                         
                     
                     
                        A földimogyoró-protein maximális koncentrációja: 0,5 ppm (*1)
                        
                     
                     
                         
                     
                  
                        
                           Arachis Hypogaea Seedcoat Extract
                     
                     
                        8002-03-7
                     
                     
                        232-296-4
                     
                  
                        
                           Arachis Hypogaea Flour
                     
                     
                        8002-03-7
                     
                     
                        232-296-4
                     
                  
                        
                           Arachis Hypogaea Fruit Extract
                     
                     
                        8002-03-7
                     
                     
                        232-296-4
                     
                  
                        
                           Arachis Hypogaea Sprout Extract
                     
                     
                         
                     
                     
                         
                     
                  
                        Hydrogenated Peanut Oil
                     
                     
                        68425-36-5
                     
                     
                        270-350-9
                     
                  
                        Peanut Acid
                     
                     
                        91051-35-3
                     
                     
                        293-087-1
                     
                  
                        Peanut Glycerides
                     
                     
                        91744-77-3
                     
                     
                        294-643-6
                     
                  
                        Peanut Oil PEG-6 Esters
                     
                     
                        68440-49-3
                     
                     
                         
                     
                  
                        Peanutamide MEA
                     
                     
                        93572-05-5
                     
                     
                        297-433-2
                     
                  
                        Peanutamide MIPA
                     
                     
                         
                     
                     
                         
                     
                  
                        Potassium Peanutate
                     
                     
                        61789-56-8
                     
                     
                        263-069-8
                     
                  
                        Sodium Peanutamphoacetate
                     
                     
                         
                     
                     
                         
                     
                  
                        Sodium Peanutate
                     
                     
                        61789-57-9
                     
                     
                        263-070-3
                     
                  
                        Sulfated Peanut Oil
                     
                     
                        73138-79-1
                     
                     
                        277-298-6
                     
                  
                        
                           Y
                        
                     
                     
                        Hidrolizált búzafehérje
                     
                     
                        Hydrolyzed Wheat Protein
                     
                     
                        94350-06-8 / 222400-28-4 / 70084-87-6 / 100209-50-5
                     
                     
                        305-225-0
                     
                     
                         
                     
                     
                         
                     
                     
                        A hidrolizátumokban található peptidek maximális átlagos molekulatömege: 3,5 kDa (*2)”
                     
                     
                         
                     
                  
                        309-358-5
                     
                  
         
            (*1)  2018. szeptember 25-től a földimogyoró-olajat, kivonatait és származékait tartalmazó, és a korlátozásoknak nem megfelelő kozmetikai termékek nem hozhatók forgalomba az Európai Unióban. 2018. december 25-től a földimogyoró-olajat, kivonatait és származékait tartalmazó, és a korlátozásoknak nem megfelelő kozmetikai termékek nem forgalmazhatók az Európai Unióban.
         
            (*2)  2018. szeptember 25-től a hidrolizált búzafehérjét tartalmazó, és a korlátozásoknak nem megfelelő kozmetikai termékek nem hozhatók forgalomba az Európai Unióban. 2018. december 25-től a hidrolizált búzafehérjét tartalmazó, és a korlátozásoknak nem megfelelő kozmetikai termékek nem forgalmazhatók az Európai Unióban.